কোজি কোন্দো

কোজি কোন্দো (জাপানি: 近藤 浩治, হেপবার্ন: Kondō Kōji, জন্ম আগস্ট ১৩, ১৯৬১) হলেন নিনটেনডোতে কর্মরত একজন জাপানি সঙ্গীত রচয়িতা, পিয়ানোবাদক, এবং সঙ্গীত পরিচালক। তিনি নিনটেনডোর তৈরি অনেক গেইমের সঙ্গীতে অবদানের রেখেছেন, তবে মারিও এবং দ্য লেজেন্ড অফ জেল্ডা সিরিজে অবদানের জন্য সবচেয়ে সুপরিচিত। ১৯৮৪ সালে নিনটেনডোতে যোগ দেয়ার সময় কোন্দো ছিলেন প্রতিষ্ঠানটির সঙ্গীত বিভাগের তৃতীয় কর্মচারী, তবে সঙ্গীত বিষয়ে বিশেষ দায়িত্বপ্রাপ্ত প্রথম কর্মী। যোগদানের পর কোন্দোকে ১৯৮৫ সালে প্রকাশিতব্য সুপার মারিও ব্রাদার্স গেইমের সঙ্গীত রচনার দায়িত্ব দেয়া হয়েছিল। এই গেইমে তার শব্দসজ্জা, বিশেষত গেমটির মূল সঙ্গীত, প্রায়ই ভিডিও গেইমের ইতিহাসে সবচেয়ে স্মরণীয় সুর হিসেবে স্বীকৃতি পেয়ে আসছে। কোজি কোন্দোর জন্ম ১৯৬১ সালের ১৩ আগস্ট, জাপানের নাগোইয়াতে। তিনি পাঁচ বছর বয়স থেকে ইলেক্ট্রনিক অর্গান চালনার শিক্ষা নিতে শুরু করেন। পরবর্তীতে তিনি জ্যাজ ও রক সঙ্গীত বাদক একটি দলের সঙ্গে থেকে যন্ত্রসঙ্গীতে অনুশীলন করেন। কোন্দো ওসাকা শিল্পকলা বিশ্ববিদ্যালয়ের শিল্প পরিকল্পনা বিভাগে পড়াশোনা করেছেন, তবে কখনো শিক্ষাগত দিক দিয়ে সঙ্গীতে আগ্রহী ছিলেন না, এমনকি ক্লাসিকাল প্রশিক্ষণও নেননি। কোন্দো স্পেস ইনভেডার্স, ডংকি কং প্রভৃতি আর্কেড ভিডিও গেমের ভক্ত ছিলেন, এবং ভিডিও গেমম জগতেই তার পছন্দনীয় সঙ্গীত সৃষ্টির পরিবেশ খুঁজে পেয়েছিলেন। তিনি ব্যাসিক প্রোগ্রামিং ভাষায় কম্পিউটার দিয়ে পিয়ানোর সুর সাজানোর কিছু অভিজ্ঞতা অর্জন করেছিলেন। বিশ্ববিদ্যালয়ে পাঠ্যরত অবস্থায় নিনটেনডোর একটি সঙ্গীত বিষয়ক চাকরির বিজ্ঞাপন দেখে কোন্দো সেখানে আবেদন করেন, এবং পূর্ব অভিজ্ঞতা ছাড়াই কাজটি পেয়ে যান। ১৯৮৪ সালে কোজি কোন্দো জীবনের প্রথমবার চাকরির আবেদন থেকেই নিনটেনডোতে চাকরি পেয়ে যান, এবং এযাবড তিনি সেখানেই কর্মরত আছেন। হিরোকাজু তানাকা এবং ইউকিও কানেওকার সঙ্গে কোন্দো ছিলেন গেমের সুর ও শব্দ তৈরির জন্য দায়িত্বপ্রাপ্ত তৃতীয় কর্মচারী। তবে, তিনিই ছইলেন নিনটেনডোর প্রথম কর্মী যার সঙ্গীতরচনায় বিশেষায়িত দক্ষতা ছিল। আনুষ্ঠানিকভাবে নিনটেনডোতে যোগ দেয়ার আগেই কোন্দো পাঞ্চ-আউট!! (১৯৮৪) গেমটির সুর তৈরি করেছিলেন। সংক্ষিপ্ত পুনরাবৃত্ত সুর এবং সাউন্ড ইফেক্টের সাহায্যে কোন্দো তৎকালীন হার্ডওয়্যারের সীমাবদ্ধতা অতিক্রম করেছিলেন। জাপানে নিনটেনডোর ফ্যামিকম কনসোল ব্যাপক জনপ্রিয়তা লাভের পর নিনটেনডোর গঠিত নতুন গবেষণা শাখা নিনটেনডো ইএডি (Nintentdo Entertainment Analysis & Development) এর তৈরি গেমগুলোর সুর রচনার দায়িত্ব দেয়া হয় কোন্দোকে। নিনটেনডোর জন্য কোন্দোর দ্বিতীয় কাজ ছিল ফ্যামিকমের ফ্যামিলি ব্যাসিক প্রোগ্রামিং ভাষায় জাপানি লোকসঙ্গীত তৈরির সহায়িকা রচনা। এছাড়া নিনটেনডোর অধীনে তার প্রথম কর্মবছরে কোন্দো আকিতো নাকাতসুকার সঙ্গে ডেভিল ওয়ার্ল্ড গেমটির কিছু সুর তৈরি করেছিলেন।5 ১৯৮৩ সালের ভিডিও গেম বিপর্যয়ে অ্যাটারি এবং অন্যান্য প্রতিষ্ঠান ভেঙে পড়ে এবং এরপর ১৯৮৫ সালে নিনটেনডো ফ্যামিকম পণ্যটি নিনটেনডো এন্টারটেইনমেন্ট সিস্টেম (NES) হিসেবে বিশ্বব্যাপী বাজারজাত শুরু করে। কোন্দো এনইএসের তুমুল জনপ্রিয় গেম সুপার মারিও ব্রাদার্স (১৯৮৫) এবং দ্য লেজেন্ড অফ জেল্ডা (১৯৮৬) এর সুরসঙ্গীতের কাজ করেছেন। গেমগুলো সর্বোট প্রায় ৬ কোটি বিক্রি হয়েছিল, এবং ভিডিও গেম শিল্পের সবচেয়ে স্মরণীয় কিছু সুর উপস্থাপন করেছিল। মারিও সিরিজের মূল সুর সুপার মারিও ব্রাদার্স গেমে প্রথম প্রকাশিত মারিও থিমের অংশবিশেষ এই ফাইলটি শুনতে অসুবিধা হচ্ছে? মিডিয়া সাহায্য দেখুন। বারবার পুনরাবৃত্তিযোগ্য সংক্ষিপ্ত সুরের বিন্যাস দ্বারা কোন্দো তৎকালীন হার্ডওয়্যারের সীমাবদ্ধতা স্বত্ত্বেও তার গেমের সঙ্গীতকে আকর্ষণীয় রাখতে পেরেছেন। কোন্দোর রচিত সুপার মারিও ব্রাদার্স এর মূল সুর (থিম সঙ্গীত) ভিডিও গেম শিল্পের সবচেয়ে সুপরিচিত সঙ্গীতে পরিণত হয়েছে। এটি জনসংস্কৃতির অংশ হয়ে উঠেছে, প্রায় ৫০টি সঙ্গীতানুষ্ঠানে বাজানো হয়েছে, এটি একটি সুবিক্রিত রিংটোন, এবং বিভিন্ন সুরশিল্পী এর রিমিক্স এবং স্যাম্পলিং করেছেন। দ্য লেজেন্ড অফ জেল্ডা সিরিজের সঙ্গীতও সুপরিচিত, এবং এর থিম সঙ্গীত সুপার মারিও ব্রাদার্স এর থিমের মতই জনপ্রিয়। এই দুটি গেমের পর কোন্দো শুধু জাপানে প্রকাশিত দুটি গেমের ওপর কাজ করেছেন, দ্য মিস্ট্রিয়াস মুরাসামি ক্যাসল (১৯৮৬) এবং শিন ওনিগাশিমা (১৯৮৭)। এরপর তিনি ইযুমি কোজো: ডকি ডকি প্যানিক (১৯৮৭) এর সুর সৃষ্টি করেছেন। এই গেমটি জাপানের বাইরে সুপার মারিও ব্রাদার্স ২ হিসেবে প্রকাশিত হয়েছিল। পরের বছরগুলোতে কোজি কোন্দো মারিও সিরিজের পরবর্তী গেম সুপার মারিও ব্রাদার্স ৩ (১৯৮৮) এবং সুপার নিনটেনডো এন্টারটেইনমেন্ট সিস্টেম (SNES) এর অবমুক্তিমূলক গেম সুপার মারিও ওয়ার্ল্ড (১৯৯০) এর সুরসৃষ্টি করেছেন। এরপর কোন্দোকে পাইলটউইংস (১৯৯০) এর শব্দ প্রোগ্রামিংয়ের দায়িত্ব দেয়া হয়। এরপর তিনি স্টার ফক্স (১৯৯৩) এর সাউন্ড ইফেক্ট তৈরির কাজ করেছেন। ১৯৯৫ সালে তিনি সুপার মারিও ওয়ার্ল্ড-এর পরবর্তী পর্ব ইয়োশি'স আইল্যান্ড এর সুর-রচনা করেন। ১৯৯০ দশকের শেষের দিক পর্যন্ত কোন্দো একাই কোন প্রকল্পের সমস্ত সঙ্গীত সৃষ্টি করতেন, এবং ১৯৯৮ সালের নভেম্বরে প্রকাশিত দ্য লেজেন্ড অফ জেল্ডা: অকারিনা অফ টাইম হল কোন্দোর একার সুরকৃত সর্বশেষ গেম। এর পরের প্রকল্পগুলোতে কোন্দো নিনটেনডোর অন্যান্য সঙ্গীত সহকর্মীদের সঙ্গে কাজ করেছেন, কিংবা অন্যান্য সুরকারদের পরামর্শক বা ব্যবস্থাপকের দায়িত্ব পালন করেছেন। তবে এসময়ও বেশ কিছু গেমের জন্য কোন্দোর কিছু সঙ্গীত রচনা অব্যহত রয়েছে, যেমন সুপার মারিও গ্যালাক্সি, দ্য লেজেন্ড অফ জেল্ডা: স্পিরিট ট্র্যাকস, দ্য লেজেন্ড অফ জেল্ডা: স্কাইওয়ার্ড সোর্ড, সুপার মারিও ৩ডি ওয়ার্ল্ড। ২০০৬ সালের মে মাসে ইলিনয়ের রোজমন্ট মঞ্চে প্লে! এ ভিডিও গেম সিম্ফোনি সঙ্গীতানুষ্ঠানে কোন্দো উপস্থিত ছিলেন, এবং এখানে সুপার মারিও ব্রাদার্স এবং দ্য লেজেন্ড অফ জেল্ডা এর সঙ্গীত পূর্ণ অর্কেস্ট্রা দ্বারা বাজানো হয়।[তথ্যসূত্র প্রয়োজন] এছাড়া ২০১১ সালে দ্যা লেজেন্ড অফ জেল্ডা সিরিজের ২৫তম বার্ষিকী উপলক্ষৈ অনুষ্ঠিত তিনটি কনসার্টেও কোন্দো তার যন্ত্রসঙ্গীত পরিচালনা করেছেন। ২০১৪ সালে দ্যা গেম অ্যাওয়ার্ডস অনুষ্ঠানে মার্কিন রক ব্যান্ড ইমাজিন ড্রাগনস এর সঙ্গে কোন্দো পিয়ানো চালনা করেছেন। কোজি কোন্দো সুপার মারিও ব্রাদার্স এর সঙ্গীতে গেমটির গতিশীলতার আবেশ অক্ষত রেখেছেন। এটি গেমটির স্রষ্টা ও ডিজাইনার শিগেরু মিয়ামোতোর ডেভলপমেন্ট দর্শনের অনুরূপ, যিনি বলেন, গেমের জন্য রচিত সুর "সারগর্ভ" এবং গেমটির উপাদানের সাথে সমন্বিত হতে হবে। তাই কোন্দো গেমটির সুর রচনায় ভিত্তি হিসেবে গতিশীল নৃত্যসঙ্গীতের বৈশিষ্ট্য রেখেছেন, যেমন ল্যাটিন সঙ্গীত এবং ভালৎজ। প্রথম দ্য লেজেন্ড অফ জেল্ডা গেমের সুরে কোন্দো গেমের মূল সুর (খোলা প্রান্তর বা ওভারওয়ার্ল্ডের সুর) এবং বদ্ধ অন্ধকূপ বা ডাঞ্জনেরের সুরকে পাশাপাশি স্থাপন করেছেন। কোন্দো সুরের স্বতন্ত্রতা প্রকাশে গুরুত্ব দিয়েছেন, যেন গেমের প্রতিটি ভিন্ন স্থান সুরের সাহায্যেই দ্রুত পৃথক করা যায়। কোন্দো তার অন্যান্য গেমেও এই স্বতন্ত্রতার বৈশিষ্ট্য বজার রেখেছেন। "THE LEGEND OF ZELDA -OCARINA OF TIME- / Re-Arranged Album p.3"। VGMdb। সংগ্রহের তারিখ মে ২২, ২০১৪।  Chris Greening। "Koji Kondo Profile"। Video Game Music Online। সংগ্রহের তারিখ জুন ২০, ২০১৪।  "Mario and Zelda composer Koji Kondo shares all at GDC '07"। Music4Games। জানুয়ারি ১৯, ২০০৭। নভেম্বর ১০, ২০০৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৮, ২০০৯।  Kondo, Koji (মার্চ ১১, ২০০৭)। "VGL: Koji Kondo"। Wired (সাক্ষাৎকার)। সাক্ষাত্কার গ্রহণ করেন Chris Kohler। সংগ্রহের তারিখ জুলাই ২৫, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Otero, Jose। "A Music Trivia Tour with Nintendo's Koji Kondo"। IGN। সংগ্রহের তারিখ ডিসেম্বর ১৮, ২০১৪।  "Super Mario Bros. Tech Info"। GameSpot। সংগ্রহের তারিখ সেপ্টেম্বর ১৮, ২০০৯।  "The Legend of Zelda Tech Info"। GameSpot। ফেব্রুয়ারি ৪, ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৮, ২০০৯।  Pearce, James Quintana (জানুয়ারি ৪, ২০০৭)। "Top Selling Ringtones In US For 2006"। mocoNews। অক্টোবর ৮, ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২১, ২০০৯।  McLaughlin, Rus (নভেম্বর ৮, ২০০৭)। "IGN Presents The History of Super Mario Bros."। IGN। ফেব্রুয়ারি ১৭, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২১, ২০০৯।  "Super Mario Bros. 2 Tech Info"। GameSpot। সংগ্রহের তারিখ সেপ্টেম্বর ২১, ২০০৯।  Kohler, Chris (মার্চ ১৫, ২০০৭)। "Behind the Mario Maestro's Music"। Wired। Condé Nast Digital। ফেব্রুয়ারি ১৩, ২০১১ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৩, ২০১১।  Super Mario Galaxy Original Sound Track Platinum Version (মিডিয়া টীকা)। Nintendo। ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gifford, Kevin (ফেব্রুয়ারি ২৪, ২০১০)। "How Mario Music Gets Made"। 1UP.com। UGO Entertainment, Inc.। সেপ্টেম্বর ২৯, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ২৮, ২০১০।  Napolitano, Jayson (জুন ২১, ২০১১)। "Koji Kondo Talks Ocarina of Time, Gives Details on Skyward Sword"। Original Sound Version। জুন ২২, ২০১১ তারিখে মূল থেকে আর্কাইভ করা। সংগ্রহের তারিখ জুন ২২, ২০১১।  James, Dean। "Imagine Dragons And Koji Kondo Celebrate Majora's Mask At The Game Awards 2014"। attackofthefanboy.com। সংগ্রহের তারিখ মার্চ ২৪, ২০১৫।  Schartmann, Andrew (২০১৫)। Koji Kondo's Super Mario Bros. Soundtrack। New York: Bloomsbury Academic। পৃষ্ঠা 59–61। আইএসবিএন 978-1-62892-853-2।  Schartmann, Andrew (২০১৫)। Koji Kondo's Super Mario Bros. Soundtrack। New York: Bloomsbury Academic। পৃষ্ঠা 22। আইএসবিএন 978-1-62892-853-2।  Schartmann, Andrew (২০১৫)। Koji Kondo's Super Mario Bros. Soundtrack। New York: Bloomsbury Academic। পৃষ্ঠা 114। আইএসবিএন 978-1-62892-853-2।  Masahiro Sakurai (২০০৮-০১-২৩)। "Super Mario Bros.: Ground Theme"। Smash Bros. Dojo!!। Nintendo, HAL Laboratory, Inc.। ২০১৮-০৮-০২ তারিখে মূল থেকে আর্কাইভ করা। সংগ্রহের তারিখ ২০১০-০৯-১২।  Brophy-Warren, Jamin (২০০৮-১০-২৪)। "A New Game for Super Mario's maestro"। The Wall Street Journal। সংগ্রহের তারিখ ২০০৯-০২-১৩।  Laroche, Guillaume (2012). "Analyzing Musical Mario-Media: Variations in the Music of Super Mario Video Games." Order No. MR84768, McGill University (Canada), p. 58. "Inside Zelda Part 4: Natural Rhythms of Hyrule"। Nintendo Power। Nintendo of America, Inc. (195)। সেপ্টেম্বর ২০০৫। আগস্ট ১১, ২০১৪ তারিখে মূল থেকে আর্কাইভ করা।  Schartmann, Andrew (২০১৫)। Koji Kondo's Super Mario Bros. Soundtrack। New York: Bloomsbury Academic। পৃষ্ঠা 64–66। আইএসবিএন 978-1-62892-853-2।  Schartmann, Andrew (২০১৫)। Koji Kondo's Super Mario Bros. Soundtrack। New York: Bloomsbury Academic। পৃষ্ঠা 66। আইএসবিএন 978-1-62892-853-2।  "Video Games Daily | Nintendo Interview: Koji Kondo, May 2007"। Archive.videogamesdaily.com। মে ১০, ২০০৭। অক্টোবর ৭, ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ১৭, ২০১৩।  "Iwata Asks"। Iwataasks.nintendo.com। সংগ্রহের তারিখ আগস্ট ১৭, ২০১৩।  Greening, Chris; Harris, Dave (মার্চ ২৮, ২০১১)। "Soyo Oka Interview: The Comeback of Super Mario Kart's Composer"। Video Game Music Online। সংগ্রহের তারিখ ফেব্রুয়ারি ১২, ২০১৫।  Otero, Jose। "A Music Trivia Tour with Nintendo's Koji Kondo"। IGN। সংগ্রহের তারিখ ফেব্রুয়ারি ১৩, ২০১৫।  "2011 Winners & Nominees"। bafta.org। সংগ্রহের তারিখ ডিসেম্বর ৮, ২০১৬।  "Games in 2014"। bafta.org। সংগ্রহের তারিখ ডিসেম্বর ৮, ২০১৬।  Greening, Chris। "Annual Game Music Awards 2013 Nominations"। Video Game Music Online। সংগ্রহের তারিখ জুলাই ১৩, ২০১৫।  ইন্টারনেট মুভি ডেটাবেজে কোজি কোন্দো (ইংরেজি) টেমপ্লেট:মারিও ফ্র্যাঞ্চাইজ টেমপ্লেট:দ্য লেজেন্ড অফ জেল্ডা